EkBass/fiwiki-20250220-pages-articles huggingface dataset:
Nainitalin piirikunta

Nainitalin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Pauri Garhwalin ja Almoran piirikuntiin, idästä Champawatin piirikuntaan ja etelästä Udham Singh Nagarin piirikuntaan. == Lähteet == Luokka:Uttarakhandin piirikunnat
Pauri Garhwalin piirikunta

Pauri Garhwalin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu lännestä Haridwarin piirikuntaan, pohjoisesta Dehradunin, Tehri Garhwalin, Rudraprayagin ja Chamolin piirikuntiin, idästä Almoran ja Nainitalin piirikuntiin ja etelästä Uttar Pradeshiin. == Lähteet == Luokka:Uttarakhandin piirikunnat
Pithoragarhin piirikunta

Pithoragarhin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Kiinaan, idästä Nepaliin, etelästä Almoran ja Champawatin piirikuntiin ja lännestä Chamolin ja Bageshwarin piirikuntiin. == Lähteet == Luokka:Uttarakhandin piirikunnat
Rudraprayagin piirikunta

Rudraprayagin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Uttarkashin piirikuntaan, idästä Chamolin piirikuntaan, etelästä Pauri Garhwalin piirikuntaan ja lännestä Tehri Garhwalin piirikuntaan. == Lähteet == Luokka:Uttarakhandin piirikunnat
Tehri Garhwalin piirikunta

Tehri Garhwalin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Uttarkashin piirikuntaan, idästä Rudraprayagin piirikuntaan, etelästä Pauri Garhwalin piirikuntaan ja lännestä Dehradunin piirikuntaan. == Lähteet == Luokka:Uttarakhandin piirikunnat
Udham Singh Nagarin piirikunta

Udham Singh Nagarin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu etelästä Uttar Pradeshiin ja pohjoisesta Nainitalin ja Champawatin piirikuntiin. == Lähteet == Luokka:Uttarakhandin piirikunnat
Uttarkashin piirikunta

Uttarkashin piirikunta (, ) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Himachal Pradeshiin ja Kiinaan, idästä Chamolin piirikuntaan ja etelästä Dehradunin, Tehri Garhwalin ja Rudraprayagin piirikuntiin. == Lähteet == Luokka:Uttarakhandin piirikunnat
Frank Shipway

Frank Edwin Shipway (9. heinäkuuta 1935 Birmingham, Yhdistynyt kuningaskunta – 6. elokuuta 2014 Wiltshire, Yhdistynyt kuningaskunta) oli brittiläinen kapellimestari. Hän johti myös useita suomalaisia orkestereita, muun muassa Lahdessa, ja hänen oli tarkoitus pitää konsertti Kuopiossa syksyllä 2014.Kapellimestari Frank Shipway kuolonkolarissa. Helsingin Sanomat 10.8.2014 s. C 18 Hän johti muun muassa Philharmonia Orchestraa ja Italian valtion sinfoniaorkesteria. Hän piti mestariluokkia ja toimi tuomarina kapellimestarikilpailuissa.Western Daily Press Shipway kuoli 79-vuotiaana auto-onnettomuudessa. == Lähteet == Luokka:Brittiläiset kapellimestarit Luokka:Liikenneonnettomuudessa kuolleet Luokka:Vuonna 1935 syntyneet Luokka:Vuonna 2014 kuolleet
Collingwood (Ontario)

Collingwood on vuonna 1858 perustettu kaupunki Ontarion provinssissa Kanadassa. Vuonna 2011 kaupungissa oli noin 19 000 asukasta, vuonna 2006 asukkaiden märä oli laskenut noin 17 000. == Lähteet == == Aiheesta muualla == Luokka:Ontarion kaupungit
Pimeliinihappo

Pimeliinihappo eli heptaanidihappo (C7H12O4) on dikarboksyylihappoihin kuuluva orgaaninen yhdiste. Yhdistettä käytetään polymeeriteollisuudessa polyesterien ja polyamidien valmistuksessa. == Ominaisuudet == Pimeliinihappo on huoneenlämpötilassa valkoista kiteistä ainetta. Yhdiste liukenee kohtalaisesti veteen ja myös orgaanisiin liuottimiin kuten etanoliin, dietyylieetteriin ja kuumaan bentseeniin. Muiden karboksyylihappojen tavoin aineen vesiliuos on heikko happo. Kuumennettaessa pimeliinihappoa noin 300 °C lämpötilaan se helposti dekarboksyloituu ja syklisoituu sykloheksanoniksi.. == Valmistus == Pimeliinihappoa saadaan yhdessä monien muiden dikarboksyylihappojen kanssa hapettamalla rasvoja ja rasvahappoja kuten palmitiinihappoa. Selektiivisesti yhdistettä voidaan syntetisoida hapettamalla sykloheptanonia dityppitetraoksidin avulla , hapettamalla 1,7-heptaanidiolia, kondensoimalla sykloheksanonia dietyylioksalaatin kanssa ja dekarboksyloimalla ja hydrolysoimalla muodostunut tuote emäksisissä olosuhteissa, hydrolysoimalla pimelonitriiliä tai pelkistämällä salisyylihappo natriumin avulla ja hydrolysoimalla muodostuva tetrahydrosalisyylihappo.Robert W. Johnson, Charles M. Pollock & Robert R. Cantrell: Dicarboxylic Acids, Kirk-Othmer Encyclopedia of Chemical Technology, John Wiley & Sons, New York, 2010. Viitattu 10.8.2014Boy Cornils & Peter Lappe: Dicarboxylic Acids, Aliphatic, Ullmann's Encyclopedia of Industrial Chemistry, John Wiley & Sons, New York, 2010. Viitattu 10.8.2014 Pimeliinihappoa voidaan käyttää polyestereiden ja polyamidien valmistuksessa. Esimerkiksi Nylon-5,7:ää valmistetaan pimeliinihapon ja kadaveriinin välisellä reaktiolla. Pimeliinihappoa voidaan käyttää myös lääke- ja aromiaineiden valmistuksessa. == Lähteet == == Aiheesta muualla == *Human Metabolome Database (HMDB): Pimelic acid *DrugBank: Pimelic acid *Kyoto Encyclopedia of Genes and Genomes (KEGG): Pimelic acid *ChemBlink: Pimelic acid Luokka:Dikarboksyylihapot
Sauropodomorpha

Sauropodomorpha eli sauropodomorfit on sukupuuttoon kuollut dinosaurusten alalahko tai kladi. Se sisälsi pitkäkaulaisia ja liskonlantioisia kasvinsyöjiä, joihin kuuluivat sauropodit ja niiden lähimmät sukulaiset. Ensimmäiset sauropodomorfit kehittyivät myöhäistriaskaudella noin 230 miljoonaa vuotta sitten, samaan aikaan kuin teropodit, ja jurakaudella sauropodeista kehittyi neliraajaisia, pitkäkaulaisia ja -häntäisiä sekä suurimpia koskaan eläneitä maaeläimiä, vaikka sinivalas voi painaa niitä huomattavasti enemmän. "Prosauropodit", jotka olivat sauropodien edeltäjiä, kävelivät yleensä takaraajoilla ja olivat paljon pienempiä. Sauropodomorfit olivat hallitsevia maaeläimiä jurakauden ja liitukauden ajan, kunnes ne, kuten kaikki muutkin dinosaurukset (lintuja lukuun ottamatta), katosivat liitukauden joukkosukupuutossa 65 miljoonaa vuotta sitten. == Ulkonäkö ja koko == Alkeellisimmilla prosauropodeilla oli kehittyneempiin prosauropodeihin verrattuna pidempi nenä ja pienempi pää. Ne olivat myös pienempiä; vain noin 1–2,5 metriä pitkiä. Kehittyneemmät prosauropodit, kuten Plateosaurus, Riojasaurus ja Melanorosaurus olivat huomattavasti suurempia. Alkeellisimmat prosauropodit olivat kaksijalkaisia, kun taas kehittyneemmät prosauropodit sekä sauropodit kävelivät neljällä raajalla. == Luokittelu == Sauropodomorfit kuuluvat liskonlantioisiin. Perinteisen näkemyksen mukaan niiden lähimpiä sukulaisia ovat teropodit (kaksijalkaiset lihansyöjädinosaurukset sekä linnut), mutta Baronin julkaisemassa vuoden 2017 tutkimuksessa niiden lähimpiä sukulaisia ovat herrerasauridit, kun teropodit kuuluvat linnunlantioisten kanssa Ornithoscelida-kladiin. Sauropodomorfit jaetaan useisiin osaryhmiin. Perinteisesti ne jaetaan sauropodeihin ja prosauropodeihin, mutta nykytiedon mukaan jälkimmäinen ryhmä on parafyleettinen. Ensimmäinen dinosaurus Eoraptor saattaa myös olla varhainen sauropodomorfi. * Alalahko Sauropodomorpha - sauropodomorfit ** Bagualosaurus ** Buriolestes ** Eoraptor? ** Pampadromaeus ** Heimo Guaibasauridae ** Plateosauromorpha *** Agrosaurus *** Arcusaurus *** Asylosaurus *** Efraasia *** Nambalia *** Pantydraco *** Thecodontosaurus *** Heimo Unaysauridae *** Plateosauria'' **** Plateosauravus **** Ruehleia **** Heimo Plateosauridae **** Massopoda ***** Ignavusaurus ***** Sarahsaurus ***** Heimo Riojasauridae ***** Heimo Massospondylidae ***** Sauropodiformes ****** Jingshanosaurus ****** Seitaad ****** Xingxiulong ****** Yunnanosaurus ****** Anchisauria ******* Aardonyx ******* Anchisaurus ******* Sefapanosaurus ******* Leonerasaurus ******* Heimo Melanorosauridae ******* Osalahko Sauropoda - sauropodit == Katso myös == * Sauropodit * Anchisauria * Eoraptor == Lähteet == == Aiheesta muualla == * http://www.britannica.com/EBchecked/topic/163982/dinosaur/225952/Sauropodomorpha#ref294460 * http://dinodatabase.com/dinoclass03.asp * http://paleo.gly.bris.ac.uk/paleofiles/fossilgroups/dinosauria/Sauropodomorpha.html *
Vihan päivät

Vihan päivät (Din vredes dag) on suomalainen kuusiosainen televisiosarja vuodelta 1991. Barbara Winckelmannin samannimiseen romaaniin (1979) perustuvan sarjan ohjasi Åke Lindman ja sen pääosia näyttelevät Ulrika Hansson ja Johan Portin. == Juoni == Tarina sijoittuu pikkuvihan aikoihin 1742–1743 ja kuvaa eri sosiaaliluokan ihmisten kohtaloita Helsingissä. Britta on piikana raatimies Gerickenin (Elmer Green) taloudessa. Talossa asuva Mathias (Ola Isedal) saattaa tytön raskaaksi, vaikka on menossa naimisiin Gerickenin tyttären Barbron (Mona Fritzén) kanssa. Perheskandaalin peittääkseen raatimies Gericken vihkii Britta-piian yksikseen viihtyvän renki Ontrejn (Johan Portin) kanssa. == Rooleissa == == Tuotanto == Sarjan tuottajana toimi Jan-Anders Söderholm ja käsikirjoittajina Lorentz Lyttkens, Helena Rivière ja Barbara Winckelmann. Musiikin sävelsi Lasse Mårtenson, elokuvaajana toimi Pauli Sipiläinen ja leikkaajana Pipsa Valavaara. Sarjan ensimmäinen jakso ensiesitettiin helmikuussa 1991. == Lähteet == == Aiheesta muualla == * * Luokka:Suomalaiset televisiosarjat Luokka:Åke Lindmanin ohjaamat elokuvat Luokka:Vuoden 1991 suomalaiset elokuvat Luokka:Romaaneihin perustuvat televisiosarjat
Härmä Golf

Härmä Golf on Kauhavan Ylihärmässä Härmän kuntokeskuksen yhteydessä sijaitseva 9-reikäinen golfkenttä. Täyteen pelikierrokseen pelataan kenttä kahteen kertaan. Jokaisella väylällä on neljä lyöntipaikkaa. Härmä Golfissa on lyöntiharjoittelurata ja yhteydessä toimii golfakatemia. Kenttä aiotaan laajentaa 18-reikäiseksi, jolloin se olisi Eurooppa Tour -tason golfareena, jonka kokonaispituus tulee olemaan championship-lyöntipaikalta 6 440 metriä. ==Lähteet== ==Aiheesta muualla== *Härmä Golfin kotisivut Luokka:Suomen golfkentät Luokka:Kauhavan urheilupaikat Luokka:Ylihärmä
Härmän kuntokeskus

Härmän kuntokeskus on Kauhavan Ylihärmässä sijaitseva kuntoutuskeskus, kylpylä ja hotelli. Härmän kuntokeskus tarjoaa kylpyläpalveluita ja kuntoutuspalveluita. Sen yhteydessä sijaitsee Härmä Golf. Hotellissa on 155 huonetta, ja sen ravintolat Lounatuuli ja Yölintu käsittävät noin 600 asiakaspaikkaa.Härmän Kylpylä, E-P Matkailu. Viitattu 24.10.2014. Härmän Kuntokeskus on Etelä-Pohjanmaan ja Pohjanmaan maakuntien alueita palveleva, työhyvinvointiin ja kuntoutukseen keskittynyt palvelulaitos.Härmän kuntokeskuksen uusittu kylpylä avataan vappuna, Yle Pohjanmaa 27.4.2011. Viitattu 24.10.2014.Härmän kuntokeskuksen laajennus valmistumassa, Yle Pohjanmaa 22.10.2010. Viitattu 24.10.2014. Yritys työllistää noin 140 henkilöä.Lääkärikeskus Promedi ja Härmän Kuntokeskus yhteistyöhön , Promedi Oy 30.04.2010. Viitattu 24.10.2014. Härmän Kuntokeskus on perustettu vuonna 1984, ja sitä on laajennettu useaan otteeseen, viimeksi 5,5 miljoonalla eurolla kylpylän osalta vuonna 2011. Laitos aloitti yhdistysmuotoisena, ja yhdistyksen jäseninä oli alueen kuntia, sotaveteraanijärjestöjä ja yrityksiä. 2000-luvun puolivälissä yhdistys muutettiin yhtiöksi nimeltä Härmän Kuntoutus Oy.Kuntokeskuksen johtaja erosi henkilöstön vaatimuksesta, Hämeen Sanomat 21.02.2006. Internet Archive, tallennettu 24.10.2016, viitattu 8.7.2019. Osakeyhtiön omistaa Pihkahovisäätiö.Kuvaja, Sari: Tehdään yhdessä hyvää, Järjestöjen ja yritysten yhteistyö terveyden ja sosiaalisen hyvinvoinnin edistämiseksi , Avustustoiminnan raportteja 25, Raha-automaattiyhdistys 2011, sivu 37. ==Lähteet== Luokka:Ylihärmä Luokka:Kauhavan rakennukset ja rakennelmat Luokka:Suomen kuntoutuskeskukset Luokka:Suomalaiset kylpylät Luokka:Suomen hotellit
Guernseyn punta

Guernseyn punta on Guernseyn saaren rahayksikkö, joka on sidottu englannin puntaan. Se jakaantuu 100 penceen. Luokka:Euroopan rahayksiköt Luokka:Guernsey
Jerseyn punta

Jerseyn punta (JEP) on Jerseyn saaren rahayksikkö, joka on sidottu Englannin puntaan. Se jakaantuu 100 penniin. == Lähteet == == Aiheesta muualla == * Luokka:Euroopan rahayksiköt Luokka:Jersey
Langry

Abdesselam Chellaf (s. 18. elokuuta 1940 Tanger, Marokko) Nieminen, Kari: Langry Ikinuori, Sirkusteltta-blogi 3.10.2012. Viitattu 10.8.2014. paremmin tunnettu taiteilijanimellä Langry tai Langry Jr. on marokkolainen sirkustaiteilija, joka toimi parikymmentä vuotta Teatterikorkeakoulun akrobatian opettajana. ==Ura== Langry lähti 13-vuotiaana sirkuksen mukaan 1950-luvun Tangerista Marokosta. Hän työskenteli tuolloin hotellipoikana ja tapasi rannalla akrobaattiryhmän, jonka kanssa alkoi harjoitella. Hän esiintyi 30 vuotta akrobaattina kymmenissä eri sirkuksissa Euroopassa ja muissa maanosissa.Laitinen, Jaana: Mr. Akrobaatti juurtui Suomeen , Helsingin Sanomat 13.12.2004. Viitattu 10.8.2014. Vuonna 1980 Langry tuli Suomeen Sirkus Finlandian kesäkiertueelle. Näyttelijä Jyrki Nousiainen etsi akrobaattia opettajakseen näytelmään Mr Matkatavara. Tätä myötä Langry sai ennen pitkää paikan opettajana Teatterikorkeakoulussa, pidettyään siellä ensin kahden viikon kurssin. Hänestä tuli yksi koulun pidetyimmistä opettajista. Opetustyön lisäksi Langry on esiintynyt muun muassa Helsingin Kaupunginteatterin Cats- ja Housut pois -musikaaleissa, sivuosissa joissakin Jari Halosen ja Mika Kaurismäen elokuvissa sekä ääninäyttelijänä Leijonakuningas-animaatiossa. Teatterikorkeakoulusta eläkkeelle jäätyään Langry on esiintynyt Sirkus Finlandian vuoden 2007 kiertueella sekä Circo Aereon tuottamassa ja Maksim Komaron ohjaamassa produktiossa Camping 2 – ufot, uskonto ja pakolainen. ==Perhe-elämä== Abdesselam Chellafin aviopuoliso on Bemaicha Assia. Hänellä on kaksi lasta, Amer (s. 1988) ja Imaan (s. 1991). ==Filmografia== ===Elokuvat=== *Arvottomat (1982) *Rosso (1985) *Back to the USSR – takaisin Ryssiin (1992) *Takapihan sankarit (1992) *Lipton Cockton in the Shadows of Sodoma (1995) *Aleksis Kiven elämä (2001) *Vieraalla maalla (2003) *Juoppohullun päiväkirja (2012) *Tanssi heikolla jäällä (2017) ===Televisiotuotannot=== *Jääkaapissa on ruokaa, nähdään illalla, hei (1986) *Fakta homma (1986) *Oudot jutut (1988) *Pakanamaan kartta (1991) *Tuliportaat (1998) *Operaatio Interheil (2001) ===Dubbaukset=== : Pääartikkeli: Ääninäyttelijäroolit löytyvät omasta luettelostaan. ==Lähteet ja viitteet== *Teatterit ja teatterintekijät 2005, Like Kustannus Oy, Helsinki 2005, ISBN 952-471-629-1 ==Aiheesta muualla== * Luokka:Marokkolaiset näyttelijät Luokka:Suomalaiset sirkustaiteilijat Luokka:Suomalaiset opettajat Luokka:Vuonna 1940 syntyneet Luokka:Elävät henkilöt Luokka:Suomalaiset teatterialan ammattilaiset
Gustavo Nery

Gustavo Nery de Sá da Silva eli Gustavo Nery (s. 22. heinäkuuta 1977 Nova Friburgo, Brasilia) on brasilialainen uransa lopettanut jalkapalloilija, pelipaikaltaan vasen laitapuolustaja.Gustavo Nery National Football Teams -sivustolla Gustavo Nery pelasi koko uransa Brasiliassa lukuun ottamatta lyhyitä jaksoja saksalaisessa Werder Bremenissä ja espanjalaisessa Real Zaragozassa. Brasilian maajoukkueessa hän pelasi yhdeksän A-maaottelua vuosina 2004–2006. Hän oli voittamassa Etelä-Amerikan mestaruutta Copa Américassa 2004 ja edusti Brasiliaa myös Maanosaliittojen cupissa 2001. == Lähteet == Luokka:Brasilialaiset jalkapalloilijat Luokka:Vuonna 1977 syntyneet Luokka:Elävät henkilöt
Ludianin maanjäristys 2014

Ludianin maanjäristys 2014 oli 6,1 magnitudin maanjäristys, joka tapahtui Lounais-Kiinan Yunnanin maakunnassa Ludianin piirikunnassa 3. elokuuta 2014. Maanjäristyksen jäljiltä löydettiin 615 kuollutta. Järistyksessä loukkaantui lisäksi yli 3 100 ihmistä ja noin 80 000 rakennusta tuhoutui tai vaurioitui. ==Lähteet== Luokka:Vuoden 2014 maanjäristykset Luokka:Maanjäristykset Kiinassa Luokka:Yunnanin historia
Risto Räppääjä ja Sevillan saituri

Risto Räppääjä ja Sevillan saituri on Timo Koivusalon ohjaama Risto Räppääjästä kertova suomalainen musikaalielokuva, jonka ensi-ilta oli 13. helmikuuta 2015. Se perustuu Sinikka ja Tiina Nopolan samannimiseen kirjaan (2014). == Juoni == Elvi (Riitta Havukainen) ja Risto (Samuel Shipway) saavat eräänä päivänä kirjeen Espanjan Sevillassa asuvalta sukulaiselta, jossa hän kertoo testamenttaavansa koko omaisuutensa Ristolle. Rauha (Minttu Mustakallio) ja Elvi-täti tekevät Ristosta salonkikelpoisen herrasmiehen. Myös Nelli (Sanni Paatso) tulee Riston mukaan seikkailemaan kartanoon. Pian kartanossa alkaa tapahtua kummia. == Näyttelijät == http://www.mtv.fi/viihde/elokuvat/artikkeli/osallistu-hulvattomaan-risto- rappaaja-ja-selvillan-saituri-kisaan/4735776 == Tuotanto == Elokuvaa kuvattiin kesällä 2014 muun muassa Villilän studioilla Nakkilassa sekä Naantalin vanhassa kaupungissa. Risto Räppääjä ja Sevillan saituri on Risto Räppääjä -sarjan viides elokuva. Kuten edellisenkin, tämänkin elokuvan tuotti Artista-Filmi. == Vastaanotto == Risto Räppääjä ja Sevillan saituri oli ensi- iltaviikonloppunaan (13.–15.2.2015) Suomen katsotuin elokuva 59 684 katsojallaan. Se jatkoi katsotuimpana myös toisella esitysviikollaan, jolloin se keräsi 51 100 katsojaa. Helmikuun lopussa se ylitti 200 000 katsojan rajan. Film-O-Holic.com Juha Rosenqvist Keskisuomalainen Hannu Poutiainen Episodi Hannu Liekso Helsingin Sanomat Jutta Sarhimaa Iltalehti Tuomas Riskala Ilta-Sanomat Taneli Topelius == Lähteet == Luokka:Timo Koivusalon ohjaamat elokuvat Luokka:Vuoden 2015 suomalaiset elokuvat Luokka:Risto Räppääjä -elokuvat
Inadiatafane

Inadiatafane on maalaiskunta ja sen keskuspaikka Timbuktun alueen Gourma- Rharousin piirissä Malissa. Se sijaitsee samannimisen pienen järven rannalla 140 kilometriä Rharousista etelään. Kunnassa on 3 600 asukasta (vuonna 2009). Inadiatafanen kunta rajoittuu lännessä Gourma-Rharousin piirin Bambara Maoudén, luoteessa Haribomon, pohjoisessa Hamzakoman, koillisessa Ouinerdenin ja idässä Gossin kuntiin sekä etelässä Moptin alueen Douentzan piiriin. Se käsittää 25 kylää ja paimentolaisryhmää. Seutu kuuluu kuivuudesta kärsivään Sahelin vyöhykkeeseen. Väestön pääelinkeino on karjanhoito. Kotieläimiä ovat lampaat, vuohet, naudat, aasit ja kamelit. Eläintuotteet myydään naapurikuntien markkinoilla. Kunta on osa Gourman norsujen asuinaluetta. ==Lähteet== Luokka:Gourma-Rharousin piiri Luokka:Malin kunnat
Tyrone Edgar

Tyrone Damien Edgar (s. 29. maaliskuuta 1982 Greenwich, Englanti) on brittiläinen pikajuoksija. Hän kilpailee 100 metrin juoksussa, jossa hänen ennätyksensä on vuonna 2008 Genevessä juostu 10,06. Edgarin suurin saavutus on MM-pronssi Berliinistä 2009 pikaviestistä. Edgar on kilpaillut yksissä olympialaisissa, Pekingissä 2008, jossa hän selviytyi 100 metrillä semifinaaleihin. Edgar on 182 senttimetriä pitkä, painaa 72 kiloa ja edustaa HSI:tä. == Lähteet == * * http://www.european- athletics.org/athletes/group=E/athlete=142517-edgar-tyrone/index.html Luokka:Brittiläiset pikajuoksijat Luokka:Vuonna 1982 syntyneet Luokka:Elävät henkilöt
Devon Allen

Devon Allen (s. 12. joulukuuta 1994) on yhdysvaltalainen amerikkalaisen jalkapallon pelaaja ja pika-aitajuoksija. Allen opiskeli Oregonin yliopistossa. Hän voitti 110 metrin aitajuoksun yliopistojen mestaruuden kesäkuussa 2014 tuloksella 13,16. Hän oli juossut miesten aidat ensimmäisen kerran vasta helmikuussa 2014. Hän jäi kilpailun lähdössä muille ja kaatoi puolet aidoista, mutta voitti kilpailun silti. Myöhemmin samana vuonna hän voitti Yhdysvaltojen-mestaruuden. Allen voitti 2016 NCAA:n mestaruuden sekä sisäradoilla 60 metrin aitajuoksussa että ulkoradoilla 110 metrin aitajuoksussa. Hän voitti samana kesänä 110 metrin aitojen Yhdysvaltojen- mestaruuden tuolloisella ennätyksellään 13,03. Rio de Janeiron 2016 olympialaisissa hän sijoittui viidenneksi ajalla 13,31 s (+0,2 m/s). Lontoon MM-kilpailuissa 2017 hän karsiutui välierissä. Allen voitti Yhdysvaltojen- mestaruuden 110 metrin aitajuoksussa 2018 ja sisäratojen mestaruuden 60 metrin aidoissa 2019. Dohan MM-kilpailuissa 2019 hän sijoittui 110 metrin aitajuoksussa seitsemänneksi. Vuonna 2021 järjestetyissä Tokion olympialaisissa hän oli neljäs. Hän alitti 13 sekunnin rajan ensimmäisen kerran Zagrebissa 14. syyskuuta 2021 juostuaan 12,99. Kesäkuussa 2022 hän juoksi kaikkien aikojen kolmanneksi parhaan ajan 12,84 jääden neljä sekunnin sadasosaa Aries Merrittin maailmanennätyksestä. Eugenen MM-kilpailuissa 2022 hän pääsi 110 metrin aitajuoksun loppukilpailuun, jossa hänet hylättiin vilppilähdön vuoksi. Hänen reaktioaikansa oli 0,099 sekuntia kun pienin sallittu reaktioaika on 0,100 sekuntia. 100 metriä Allen on juossut aikaan 10,20 ja 200 metriä aikaan 20,52. Amerikkalaisessa jalkapallossa hänen pelipaikkansa on laitahyökkääjä. == Lähteet == * * * ===Viitteet=== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset pika-aitajuoksijat Luokka:Vuonna 1994 syntyneet Luokka:Elävät henkilöt
Munir El Haddadi

Munir El Haddadi Mohamed, tunnetaan myös taiteilijanimellä Munir, (s. 1. syyskuuta 1995 El Escorial, Espanja) on marokkolais-espanjalainen jalkapalloilija. Hän on viimeksi edustanut Primera Divisiónissa Sevillaa tammikuusta 2019 elokuuhun 2022, Getafea kaudella 2022–2023 ja Las Palmasia kaudella 2023–2024. Vasenjalkainen Munir on pelipaikaltaan oikea laitahyökkääjä. == Ura == === Seurajoukkueura === Munir liittyi FC Barcelonan nuorisoakatemiaan vuonna 2011. Barcelonan B-joukkueessa Munir debytoi vuonna 2014 Helsingin Jalkapalloklubia vastaan. Munir teki ottelussa kaksi maalia ja syötti yhden, kun Barcelona voitti 0–6. Hän voitti Barcelonan kanssa UEFA Youth Leaguen kaudella 2013–2014 ja oli liigan paras maalintekijä 11 maalillaan. Munir debytoi Primera Divisiónissa elokuussa 2014 Elche CF:ää vastaan ja teki heti maalin. Kaudella 2014–2015 hän debytoi myös Mestarien liigassa APOELia vastaan. === Maajoukkueura === Espanjan A-maajoukkueessa Munir pelasi yhden kerran syyskuussa 2014 EM-karsintaottelussa Makedoniaa vastaan tultuaan vaihdosta kentälle. Hän kuului myös Espanjan alle 19-vuotiaiden maajoukkueeseen. Munir on vuodesta 2021 alkaen edustanut Marokon A-maajoukkuetta. == Lähteet == * Luokka:Espanjalaiset jalkapalloilijat Luokka:Vuonna 1995 syntyneet Luokka:Elävät henkilöt
Munir

Munir on seuraavien henkilöiden taiteilijanimi: * Munir Mohamedi (s. 1989), marokkolais-espanjalainen jalkapallomaalivahti * Munir El Haddadi (s. 1995), marokkolais-espanjalainen jalkapallohyökkääjä
Ladislav Prášil

Ladislav Prášil (s. 17. toukokuuta 1990) on tšekkiläinen kuulantyöntäjä. Prášil saavutti Göteborgin sisäratojen EM-kilpailuissa 2013 kuulantyönnössä pronssia tuloksella 20,29 m.http://www.goteborg2013.com/competition/medallist/ Moskovan MM-kilpailuissa 2013 Prášil sijoittui viidenneksi. Prahan sisäratojen EM-kilpailuissa 2015 Prášil oli jälleen kolmas tuloksella 20,66 m. Prášilin ennätys ulkoradoilla on 21,47 m ja sisäradoilla 21,10 m. == Lähteet == * === Viitteet === Luokka:Tšekkiläiset kuulantyöntäjät Luokka:Vuonna 1990 syntyneet Luokka:Elävät henkilöt
Carljohan Eriksson

Carljohan "Saku" Eriksson (s. 25. huhtikuuta 1995 Helsinki) on suomalainen jalkapallomaalivahti, joka edustaa Norjan Eliteserienissä pelaavaa Sarpsborgia. Eriksson on pelannut myös Suomen nuorten maajoukkueissa. Helsingin Jalkapalloklubin eri joukkueiden lisäksi hän on edustanut PK-35:tä lainasopimuksella vuonna 2014. Eriksson on 191 senttimetriä pitkä. Hän pääsi kentälle harjoitusottelussa FC Barcelonaa vastaan 25. peliminuutilla, kun HJK:n ykkösmaalivahti Michael Tørnes loukkaantui tilanteessa 0-4. Peli päättyi lopulta 0-6. Veikkausliigassa Eriksson teki debyyttinsä Interiä vastaan 2–0 päättyneessä ottelussa elokuussa 2014. Eriksson teki debyyttinsä Suomen A-maajoukkueessa harjoitusottelussa Walesia vastaan 1. syyskuuta 2021. Hän torjui maalittomaan tasapeliin päättyneessä ottelussa Harry Wilsonin ampuman rangaistuspotkun. == Lähteet == * === Viitteet === Luokka:Suomalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Lenka Masná

Lenka Masná (s. 22. huhtikuuta 1985) on tšekkiläinen 800 metrin juoksija. Masná saavutti Göteborgin EM-hallikilpailuissa 2013 pronssia Tšekin pitkän viestin joukkueessa. http://www.goteborg2013.com/competition/medallist/ 800 metrillä Masná sijoittui Sopotin MM-hallikilpailuissa 2014 viidenneksi ja Moskovan MM-kilpailuissa 2013 kahdeksanneksi. Masnán ennätys 800 metrillä on 1:59,56, jonka hän juoksi Moskovan MM-kilpailuissa. == Lähteet == * === Viitteet === Luokka:Tšekkiläiset keskimatkojen juoksijat Luokka:Vuonna 1985 syntyneet Luokka:Elävät henkilöt
Saint-Girons (Ariège)

Saint-Girons on kunta Lounais-Ranskassa Ariègen departementissa Midi- Pyrénées'n alueella. Se on kehittynyt Salatjoen laakson kohtaan missä siihen liittyy kaksi sivujokea, Lez ja Baub. Kunnan teollisuus on ollut pääosin vesivoimaa tarvitsevaa, kuten paperiteollisuutta. Saint-Girons on entisen Couserans’n provinssin pääkaupunki. Tour de France 2014 ==Aiheesta muualla== ==Lähteet== Luokka:Ariègen kunnat
Palestinian Human Rights Monitoring Group

Palestinian Human Rights Monitoring Group (vapaamuotoisesti "Palestiinan ihmisoikeustarkkailuryhmä") on joulukuussa 1996 perustettu ihmisoikeusjärjestö. Perustajina oli tunnettuja palestiinalaisia, myös Palestiinan lakiasäätävän neuvoston jäseniä. Ryhmä raportoi palestiinalaisia vastaan tehtyjä ihmisoikeusrikkomuksia Länsirannalla, Gazan kaistalla ja Itä- Jerusalemissa, myös palestiinalaisten ja Israelin tekemiä. Ryhmän perustaja ja johtaja on Bassem Eid. ==Aiheesta muualla== *Palestinian Human Rights Monitoring Group Luokka:Ihmisoikeusjärjestöt
Meadow Lake (Kanada)

Meadow Lake on kaupunki Kanadassa, Saskatchewanin provinssissa. Kaupungin asukasluku on 5 045. ==Lähteet== ==Aiheesta muualla== Luokka:Saskatchewanin kaupungit
The Convergence of the Twain

”The Convergence of the Twain (Lines on the loss of the ”Titanic”)” on Thomas Hardyn vuonna 1915 julkaistu runo. Se kuvaa RMS Titanicin uppoamista 15. huhtikuuta 1912. Runossa on yksitoista kolmesäkeistä säkeistöä. == Lähteet == Luokka:Runot Luokka:Titanic Luokka:1915
Titanicin kohtalonyö

Titanicin kohtalonyö (A Night to Remember) on Walter Lordin tietokirja Titanicin haaksirikosta. Teos perustuu useiden turmasta selviytyneiden kertomuksiin. Kirjan pohjalta on tehty samanniminen elokuva, joka sai ensi- iltansa vuonna 1958. == Lähteet == Luokka:Titanic Luokka:Kirjat merihistoriasta Luokka:Kirjat historiasta Luokka:Vuoden 1955 kirjat
Walter Lord

John Walter Lord, Jr. (8. lokakuuta 1917 – 19. toukokuuta 2002) oli yhdysvaltalainen tietokirjailija, joka tunnetaan parhaiten RMS Titanicin uppoamisesta kertovasta teoksesta Titanicin kohtalonyö. == Lähteet == Luokka:Yhdysvaltalaiset kirjailijat
Banikoara

Banikoara on piirikunta ja kaupunki Aliborin departementissa Beninissä. Se sijaitsee maan pohjoisosassa 70 kilometriä departementin pääkaupungista Kandista länteen. Piirikunnassa on 152 000 asukasta (vuonna 2002). Banikoaran piirikunnan pinta-ala on 4 383 neliökilometriä. Se rajoittuu koillisessa Aliborin departementin Karimaman, idässä Kandin ja etelässä Gogounoun piirikuntiin, lounaassa Atakoran departementin Kéroun piirikuntaan ja luoteessa Burkina Fasoon. Pinta-alasta lähes puolet kuuluu W-kansallispuistoon. Piirikunnan alueella virtaavat Nigerin sivujoet Mékrou ja Alibori. Seutu sijaitsee Sudanin ja Sahelin siirtymävyöhykkeellä. Vuotuinen sademäärä on 850 millimetriä. Sadekausi kestää toukokuusta lokakuuhun ja kuiva kausi marraskuusta huhtikuuhun. Kasvillisuudeltaan alue on puiden, pensaiden ja heinikon peittämää savannia. Jokien varsilla on metsää. Ihmisen toiminta ja varsinkin puuvillan viljely ovat vahingoittaneet luontoa. Piirikuntaan kuuluu Banikoara-Maroun kaupunkiarrondissementin lisäksi yhdeksän maaseutuarrondissementtia: Founougo, Gomparou, Goumori, Kokey, Kokiborou, Ounet, Sompérékou, Soroko ja Toura. Kyliä ja kaupunginosia on yhteensä 69. Kaupunkiväestön osuus on 15 % (vuonna 1992). Asukkaista 70 % on kansallisuudeltaan barboja, 23 % fulbeja, 1,6 % dendejä, 1,3 % joruboja ja 0,8 % foneja. 51,7 % on muslimeja, 34,4 % harjoittaa perinteistä uskontoa, 7,0 % on katolisia ja 1,1 % protestantteja. Seudun pääelinkeino on maanviljely (noin 50 % väestöstä). Banikoara on Beninin tärkein puuvillanviljelyalue. Muita viljelykasveja ovat maissi, durra, hirssi, riisi, jamssi, kassava, soija, lehmänpapu, maapähkinä, okra, sipuli, tomaatti, paprika, peruna, bataatti ja vesimeloni. Lisäksi harjoitetaan karjanhoitoa. Kaupan osuus elinkeinorakenteesta on noin neljännes ja teollisuuden 7 %. Banikoara on tärkeä kauppapaikka. Teollisuutta edustaa puuvillanjalostuslaitos. Tärkein liikenneväylä on Kandin ja Kéroun välinen päällystämätön maantie, josta Banikoarassa haaraantuu tie Burkina Fasoon. Palveluihin kuuluu satakunta alkeiskoulua ja kymmenkunta yläkoulua, aluesairaala ja seitsemän terveysasemaa. Seudun tärkein nähtävyys on W-kansallispuisto. Matkailijoita käy Banikoarassa vähän, mutta kaupungissa on muutamia majoitus- ja ravintolapalveluja. ==Lähteet== Luokka:Aliborin departementti Luokka:Beninin kaupungit
Saved from the Titanic

Saved from the Titanic on vuonna 1912 ensi-iltansa saanut mykkälyhytelokuva, jonka pääosassa on yhdysvaltalainen RMS Titanicin haaksirikosta selviytynyt näyttelijätär Dorothy Gibson. Gibson oli mukana kirjoittamassa elokuvan käsikirjoitusta ja esittää elokuvassa fiktiivistä versiota itsestään. Elokuvassa Gibsonin roolihahmo kertoo uppoamisesta vanhemmilleen ja kihlatulleen, ja kertomusta kuvitetaan kuvamateriaalilla jäävuorista, Titanicin sisaraluksesta Olympicista sekä laivan kapteenista Edward Smithistä. Elokuvassa Gibsonilla on yllään samat vaatteet kuin hänellä oli päällään Titanicin upotessa. Elokuvaa kuvattiin newjerseyläisessä studiossa ja New Yorkin satamassa. Elokuva oli ensimmäinen Titanicin turmasta kertova elokuva – se sai ensi-iltansa vain 29 päivää turman jälkeen. Elokuva julkaistiin kansainvälisesti ja se sai hyvät katsojaluvut sekä positiiviset arviot, vaikkakin jotkut kritisoivat sitä turman kaupallistamisesta. Elokuvan kaikki kappaleet tuhoutuivat studiopalossa vuonna 1914, eikä siitä ole jäljellä kuin valokuvia. Elokuva oli Gibsonin viimeinen, sillä hän kärsi hermoromahduksen sen valmistumisen jälkeen. == Lähteet == Luokka:Vuoden 1912 yhdysvaltalaiset elokuvat Luokka:Yhdysvaltalaiset kadonneet elokuvat Luokka:Elokuvat Titanicista Luokka:Yhdysvaltalaiset lyhytelokuvat Luokka:Yhdysvaltalaiset mykkäelokuvat
Armenian ja Azerbaidžanin rajakonflikti 2014

Armenian ja Azerbaidžanin rajakonflikti on meneillään oleva rajariita Armenian ja Azerbaidžanin välillä. Konflikti on jatkoa useita vuosia kestäneelle kiistalle Vuoristo-Karabahista, mikä syttyi uudestaan 30. heinäkuuta 2014. Armenian ja Azerbaidžanin joukot ottivat yhteen Vuoristo-Karabahissa 30. heinäkuuta. Yhteenotossa kaatui kuusi armenialaista ja kolmetoista azerbaidžanilaista. Yhteenoton jälkeen maat ovat keskittäneet joukkojaan rajoilleen. Armenia järjesti yhteisen viikon mittaisen sotaharjoituksen Vuorisot-Karabahin tasavallan kanssa marraskuun alussa. 12. marraskuuta Azerbaidžan ampui alas harjoituksiin osallistuneen helikopterin ja sen kolmihenkinen miehistö menehtyi. ==Lähteet== Luokka:Vuoristo-Karabahin konflikti Luokka:Vuoden 2014 konfliktit Luokka:Azerbaidžanin taistelut
Christian Daniel Rauch

Christian Daniel Rauch (2. tammikuuta 1777 Arolsen, Waldeck – 3. joulukuuta 1857 Dresden, Saksi)Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 462. Tandem Verlag (h. f. ullmann) 2009. Alkuteos Kunst & Architektur Berlin. oli preussilainen kuvanveistäjä ja yksi johtavista saksalaisista kuvanveistäjistä 1800-luvulla. Hänen työnsä edustavat klassistista tyyliä. Rauch oli Waldeckin ruhtinaan kamaripalvelijan poika. Hän pääsi vuonna 1790 kuvanveistäjä Friedrich Valentinin oppilaaksi ja oli myöhemmin myös Johann Christian Ruhlin oppilaana Kasselissa.Nordisk familjebok (1915), s. 1071–1072 Runeberg.org. Viitattu 10.8.2014. Isänsä ja veljensä kuoltua Rauch joutui nuorena elättämään perheensä, ja ryhtyi siksi veljensä seuraajana Preussin kuningas Fredrik Vilhelm III:n kamaripalvelijaksi vuonna 1797. Tämä merkitsi Rauchille aluksi luopumista taideopinnoista. Hän onnistui kuitenkin kiinnittämään hovikuvanveistäjä Johann Gottfried Schadowin huomion, ja opiskeltuaan vuoden ajan taidehistoriaa ja arkeologiaa Berliinin taideakatemiassa hän pääsi vuonna 1803 Schadowin henkilökohtaiseksi oppilaaksi. Saatuaan kuninkaalta pitkän matka-apurahan hän jatkoi opintojaan vuosina 1804–1810 Roomassa, jossa hän kuului Preussin lähettiläänä toimineen Wilhelm von Humboldtin johtamaan saksalaisyhteisöön. Humboldt toimi sittemmin Rauchin suojelijana. Rauch debytoi veistoksellaan Endymion vuonna 1802. Hän sai Rooman-vuosinaan vaikutteita muun muassa Antonio Canovalta ja Bertel Thorvaldsenilta. Rauchin ensimmäinen merkittävä työ oli nuorena kuolleen kuningatar Luisen hautamuistomerkki Charlottenburgin linnan puistoon rakennetussa mausoleumissa. Luisen kuoltua vuonna 1810 kuningas Fredrik Vilhelm pyysi aluksi tarjoamaan muistomerkin veistotyötä Canovalle tai Thorvaldsenille, mutta Thorvaldsenin kieltäydyttyä Rauch kutsuttiin vuonna 1811 Berliiniin suorittamaan työ. Vuonna 1815 pystytetty marmorinen veistos sai tunnustusta luonnollisuudestaan ja suloisuudestaan. Rauch toteutti tämän jälkeen monia julkisia muistomerkkejä, joiden joukossa olivat muun muassa Bülowin (1822), Scharnhorstin (1822) ja Blücherin (1826) patsaat Berliinin Neue Wachen edustalla, Goethen patsas Frankfurtissa, kuningas Maksimilian I:n patsas Münchenissä (1829, pystytetty 1835), Albrecht Dürerin patsas Nürnbergissä sekä Fredrik Suuren ratsastajapatsas Berliinin Unter den Lindenillä (1839, pystytetty 1851). Rauch veisti myös kuningas Fredrik Vilhelm III:n hautasarkofagin vuonna 1840, kuusi suurta veistosta Walhallaan sekä useita voitonjumalatar Viktoriaa esittäneitä patsaita erilaisiin muistomerkkeihin. ==Lähteet== ==Aiheesta muualla== Luokka:Saksalaiset kuvanveistäjät Luokka:Vuonna 1777 syntyneet Luokka:Vuonna 1857 kuolleet
The Time Tunnel

The Time Tunnel on vuosina 1966–1967 esitetty yhdysvaltalainen science fiction -televisiosarja, joka kertoo aikamatkustuksesta. Sarja oli tuottaja-kehittäjä Irwin Allenin kolmas science fiction -televisiosarja. Sen julkaisi 20th Century Fox ja se esitettiin ABC-kanavalla. Sarjaa tehtiin yksi tuotantokausi, jossa oli 30 jaksoa. Sarjan uusintoja esitetään kaapelikanavilla sekä Internet-esityksinä. Sarjaan perustuvan uuden sarjan pilottijakso tuotettiin vuonna 2002, mutta sarjaa ei lopulta tehty. == Aiheesta muualla == * Luokka:1960-luvun televisiosarjat Luokka:Yhdysvaltalaiset scifi-sarjat Luokka:ABC:n televisio-ohjelmat
Badi’ al-Jazari

Al-Shaykh Ra'is al-A'mal Badi' al-Zaman Abu al-'Izz ibn Isma'il ibn al-Razzaz al-Jazari alias Badi' al-Jazari (1136–1206) oli nykyisen Turkin alueella vaikuttanut matemaatikko, keksijä ja mekaniikan tuntija. Juuri ennen kuolemaansa al-Jazari julkaisi kirjan Kitab fi macrifat al-hiyal al-handasiyya (). Kirjan kuudessa kappaleessa hän kuvailee yli sata mekaanista keksintöä, kuten kelloa, juoma-automaattia, pumppua ja leikkikalua sekä rakennusohjeet niille.Tieteen kuvalehti Historia 11/2014, s. 77History of Computers and Computing, Automata, The Arabic Automata Mekaanisten laitteiden joukossa oli myös kuvaus primitiivisestä kampiakselista. == Katso myös == * Tiede keskiajan islamilaisessa maailmassa ==Lähteet== == Aiheesta muualla == Luokka:Vuonna 1136 syntyneet Luokka:Vuonna 1206 kuolleet Luokka:Matemaatikot Luokka:Keksijät Luokka:Islamin kulta-aika
Urho Kittilä

Urho Nikolai Kittilä (9. kesäkuuta 1897 Koski Tl – 25. heinäkuuta 1977) oli suomalainen opetusneuvos, Maalaisliiton lehtien toimittaja, pakinoitsija ja Maalaisliiton sanomakeskuksen johtaja. Kittilä käytti pakinoissaan nimimerkkejä Tompan Tuomo, Urmakka ja Hannan Heikki. Kittilän vanhemmat olivat maanviljelijä Juho Henrik Kittilä ja tämän toinen puoliso Eva Katariina Wilde. Hän kävi 1916 maamieskoulun. Kittilä oli toimittajana Turunmaa-lehdessä 1924–1930 ja Suomenmaa-lehdessä 1931–1933. Hän oli lyhyen aikaa myös Suomenmaan päätoimittajana 1933. Tämän jälkeen Kittilä toimi sanomalehti Ilkan Helsingin-edustajana ja pakinoitsijana 1933–1937. Vuodesta 1938 alkaen hän oli Maalaisliiton sanomakeskuksen johtajana aina eläkkeelle jäämiseensä saakka 1962. Kittilä sai opetusneuvoksen arvon 1961. Kittilä oli Maalaisliiton sanomalehtimiesyhdistyksen puheenjohtajana 1933–1937, sihteerinä 1938–1947 ja varapuheenjohtajana vuodesta 1948. Hän oli valtion elokuvatarkastamon varapuheenjohtaja vuodesta 1946 ja Seuranäyttämötoiminnan keskusliiton puheenjohtaja 1948. Urho Kittilä oli naimisissa vuodesta 1922 Helmi Nopolan kanssa. Heidän vanhin tyttärensä oli kansanedustaja ja ministeri Marjatta Väänänen. == Lähteet == * * Kuka kukin on 1954, s. 366. Projekt Runeberg. * Keskustaliikkeen pitkäaikaisia työntekijöitä. * Luokka:Suomalaiset toimittajat Luokka:Suomen Keskustan poliitikot Luokka:Pakinoitsijat Luokka:Maalaisliiton puoluesihteerit Luokka:Vuonna 1897 syntyneet Luokka:Vuonna 1977 kuolleet
Reinhold Begas

thumb|265px|Begasin veistämä Otto von Bismarckin kansallismuistomerkki (Bismarck-Nationaldenkmal) nykyisellä paikallaan Berliinin Tiergartenissa. Reinhold Begas (15. heinäkuuta 1831 Berliini – 3. elokuuta 1911 Berliini) oli saksalainen kuvanveistäjä. Hän oli Saksan johtava kuvanveistäjä 1800-luvun lopulla. Begas suosi taiteessaan mytologisia aiheita, mutta hänet muistetaan parhaiten tekemistään saksalaisten suurmiesten muotokuvista ja muistomerkeistä.Reinhold Begas Encyclopædia Britannica Online Academic Edition. Viitattu 10.8.2014. Reinhold Begasin isä oli taidemaalari Carl Begas vanhempi. Begas opiskeli vuosina 1846–1851 Johann Gottfried Schadowin johtamassa Berliinin taideakatemiassa ja sen jälkeen Christian Daniel Rauchin yksityisoppilaana. Rauchin ohjauksessa syntyivät Begasin ensimmäiset huomiota herättäneet työt.Nordisk familjebok (1904), s. 1203–1204 Runeberg.org. Viitattu 10.8.2014. Begas jatkoi opintojaan 1856–1858 Roomassa, missä hän kiinnostui varsinkin Michelangelon töistä ja barokkitaiteesta. Barokkivaikutteet näkyvät monissa Begasin myöhemmistä suurtöistä. Roomassa hän tutustui taidemaalari Arnold Böckliniin, jolta sai myös vaikutteita työhönsä. Saksaan palattuaan Begas veisti muun muassa Berliinin pörssitalon päätykolmioveistoksen. Hän voitti vuonna 1863 kilpailun kuningas Fredrik Vilhelm III:n ratsastajapatsaasta Kölniin, mutta patsaan toteutus annettiin lopulta Gustav Bläserille. Vuosina 1860–1862 Begas oli Weimarin kuninkaallisen taidekoulun professorina. Begasin Berliiniin suunnittelemiin merkittäviin muistomerkkeihin ja muihin julkisiin töihin lukeutuvat Friedrich Schillerin (1871) ja Alexander von Humboldtin patsaat, Neptunbrunnen-suihkukaivo (1891), keisari Vilhelm I:n kansallismuistomerkki (1897), Otto von Bismarckin kansallismuistomerkki (1901), kaksi reliefiä Siegessäulea varten sekä Vilhelm I:n ja Valdemar Suuren patsaat Siegesalleen veistoskujalla. Begas veisti myös rintakuvia useista keisarillisen perheen jäsenistä ja muista merkkihenkilöistä, kuten Bismarckista ja Moltkesta, sekä keisari Fredrik III:n hautasarkofagin. Hänen lukuisista antiikin mytologiaan liittyneistä veistoksistaan maininnan arvoinen on muun muassa Merkurius ja Psykhe (1874). Reinhold Begasin veljiä olivat taidemaalarit Oscar Begas, Aldalbert Begas ja Karl Begas nuorempi. ==Lähteet== ==Aiheesta muualla== Luokka:Saksalaiset kuvanveistäjät Luokka:Vuonna 1831 syntyneet Luokka:Vuonna 1911 kuolleet
Loïc Perrin

Loïc Perrin (s. 7. elokuuta 1985 Saint-Étienne) on ranskalainen jalkapalloilija. Hän edustaa maansa pääsarjassa Ligue 1:ssä pelaavaa AS Saint- Étienneä. Perrin voi pelata sekä keskuspuolustajana että puolustavana keskikenttäpelaajana. Perrin on pelannut kuusi ottelua Ranskan nuorten maajoukkueissa. == Ura == Perrin on edustanut koko uransa kotikaupunkinsa AS Saint-Étienneä. Debyytti liigassa tapahtui 18-vuotiaana, vuonna 2003. Kaudella 2007-2008 Perrin valittiin seuran kapteeniksi ja on toiminut tässä kunniatehtävässä siitä asti. Perrin on pelannut Ranskan nuorten maajoukkueissa kuusi ottelua vuosina 2003-2005. Ranskan jalkapallomaajoukkueessa hän ei ole kuitenkaan esiintynyt vielä kertaakaan. == Lähteet == * Luokka:Ranskalaiset jalkapalloilijat Luokka:Vuonna 1985 syntyneet Luokka:Elävät henkilöt
BURRDA

BURRDA on urheiluvarustevalmistaja, joka valmistaa vaatteita ja kenkiä jalkapalloa, käsipalloa, rugbyä, juoksua ja harjoittelua varten. Yritys perustettiin Sveitsin Genevessä vuonna 2007 ja sen päämajat sijaitsevat nykyisin Genevessä ja Qatarin Dohassa. Tunnettuja BURRDAn urheiluvaatteissa urheilevia joukkueita ovat muun muassa Belgian ja Tunisian jalkapallomaajoukkueet, Yhdysvaltain käsipallomaajoukkue sekä Ranskan jalkapallon pääsarjassa Ligue 1:ssä pelaava OGC Nice. Luokka:Vaatemerkit Luokka:Kenkämerkit Luokka:Urheiluvälinevalmistajat Luokka:Jalkinevalmistajat Luokka:Urheiluvälinemerkit
Karimama

Karimama on piirikunta ja kaupunki Aliborin departementissa Beninissä. Se sijaitsee Nigerjoen varrella 120 kilometriä departementin pääkaupungista Kandista pohjoiseen. Kunnassa on 39 600 asukasta (vuonna 2002). Karimaman piirikunnan pinta-ala on 6 102 neliökilometriä. Se rajoittuu lounaassa Aliborin departementin Banikoaran piirikuntaan, kaakossa Kandin ja idässä Malanvillen piirikuntiin, pohjoisessa Nigeriin ja lännessä Burkina Fasoon. Pinta-alasta 5 632,8 neliökilometriä kuuluu W-kansallispuistoon. Piirikunnan pohjoisrajalla virtaa Nigerjoki. Sen sivujokia ovat Mékrou ja Alibori. Seutu sijaitsee Sudanin ja Sahelin siirtymävyöhykkeellä. Vuotuinen sademäärä on 600 millimetriä. Sadekausi kestää toukokuun puolestavälistä lokakuuhun ja kuiva kausi marraskuusta toukokuun puoleenväliin. Kasvillisuudeltaan alue on savannia. Jokien varsilla on galleriametsiä. Monseyn arrondissementin Loumboussa on huomattava rautaesiintymä. Piirikuntaan kuuluu viisi arrondissementtia: prefektuuri Karimama, Birni-Lafia, Bogo Bogo, Kompa ja Monsey. Ne käsittävät yhteensä 16 kylää ja kaksi kaupunginosaa. Kaupunkiväestön osuus on 3,0 % (vuonna 1992). Asukkaista 63,8 % on dendejä, 18,3 % fulbeja, 9,0 % gurmia ja loput 7,1 % muun muassa hausoja, joruboja, foneja ja barboja. Yhteisenä kielenään kansat käyttävät dendiä. Uskonnoltaan 91,3 % on muslimeja, 3,6 % harjoittaa perinteisiä uskontoja ja 1,5 % on katolisia. Seudun pääelinkeino on maanviljely. Tärkeimmät viljelykasvit ovat durra, hirssi, maissi, riisi, maniokki, okra, paprika, sipuli, tomaatti, peruna, puuvilla, maapähkinä ja palkokasvit. Lisäksi harjoitetaan karjanhoitoa, kalastusta ja pienimuotoista kaupankäyntiä. Kotieläimiä ovat naudat, lampaat, vuohet, aasit, hevoset ja siipikarja. Käsityöammattien merkitys on vähäinen eikä teollisuutta ole lainkaan. Karimaman kautta kulkee Guénésta Monseyhin johtava tie, josta vain alkuosa on ajokelpoinen vuoden ympäri. Myös Nigerjoki toimii liikenneväylänä. Palveluihin kuuluu parikymmentä alakoulua, yksi yläkoulu ja neljä terveyskeskusta. Matkailijoita houkuttelevat lähinnä Nigerjoki ja W-kansallispuisto. Varsinaisia matkailupalveluja ei ole. ==Lähteet== ==Aiheesta muualla== * Karimaman kunnan sivusto Luokka:Aliborin departementti Luokka:Beninin kaupungit
Carlos Portela

Carlos Rodríguez Portela (s. 11. helmikuuta 1987 Redondela, Espanja), tunnettu myös nimellä Caloi, on entinen espanjalainen jalkapalloilija, joka edusti viimeisimpänä Ykkösessä pelannutta FC Honkaa. Hän oli pelipaikaltaan keskikenttäpelaaja. Portela siirtyi Honkaan Espanjan neljännen sarjatason CD Chocosta toukokuussa 2014 yhdessä Pablo Couñagon kanssa, mutta amatööristatuksen vuoksi FIFA esti heidän siirtonsa, sillä se tapahtui siirtoajan ulkopuolella. Portela ja Couñago debytoivat liigassa vasta elokuussa IFK Mariehamnia vastaan. Rodríguez onnistui ensimmäisessä pelissään maalinteossa Hongan hävitessä ottelun 4–1. ==Lähteet== * http://www.scoresway.com/?sport=soccer&page;=player&id;=341537 * http://www.fchonkaespoo.com/#!keskikentt/c1px9 * http://www.hs.fi/urheilu/Fifa+esti+FC+Hongan+espanjalaisten+siirron/a1400821162375 Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
Saksan kansalliskirjasto

pienoiskuva|Kansalliskirjaston Leipzigin toimipiste. Saksan kansalliskirjasto ( tai DNB) on Saksan liittotasavallan kansalliskirjasto, joka toimii maan keskeisenä arkistointikirjastona ja kansallisena kirjastokeskuksena. Kansalliskirjaston toimitilat sijaitsevat Frankfurt am Mainissa ja Leipzigissa. Se perustettiin vuonna 1912.Kansalliskirjastoa johtaa tohtori Elisabeth Niggemann. Kirjaston tehtävänä on kerätä, pysyvästi arkistoida, kokonaisvaltaisesti dokumentoida, tallentaa ja luetteloida kaikki saksalaiset ja saksankieliset julkaisut vuodesta 1913 alkaen. Tämän lisäksi sinne kerätään ulkomaiset julkaisut Saksasta, saksalaisten julkaisujen käännökset sekä saksalaisten emigranttien julkaisut Natsi-Saksan ajalta (1933-1945). Kirjaston velvollisuudet on jaettu Leipzigin ja Frankfurtin toimipisteiden kesken, kummankin keskuksen keskittyessä omiin erikoisaloihinsa. Kolmas toimipiste, Deutsches Musikarchiv Berlin (Saksan musiikkiarkisto Berliinissä), perustettiin vuonna 1970. Se keskittyy arkistoimaan musiikkiin liittyvää materiaalia (niin painotuotteita kuin levytyksiäkin). File:Deutsche Bibliothek FFM.JPG|Saksan kansalliskirjaston Frankfurt am Mainin toimipisteen rakennuksia (rak. 1997). File:Deutsche-nationalbibliothek-2011-ffm-045.jpg|Sisänäkymää kansalliskirjaston lukusalista Frankfurtin toimipisteessä. File:BibLeipzigaussen.JPG|Leipzigin toimipisteen laajennusosaa (2011). File:Deutsche-Bücherei-3.jpg|Leipzigin toimipisteen laajennusosaa. File:Deutsches Musikarchiv der Deutschen Nationalbibliothek.jpg|Sisänäkymä Saksan musiikkiarkiston tiloista Berliinissä. File:Elisabeth Niggemann Portrait February 2017.jpg|Saksan kansalliskirjaston pääjohtaja Dr. Elisabeth Niggemann. ==Katso myös== * GND-tunniste ==Lähteet== ==Aiheesta muualla== Luokka:Saksan kirjastot Luokka:Frankfurt am Mainin rakennukset ja rakennelmat Luokka:Leipzigin rakennukset ja rakennelmat Luokka:Kansalliskirjastot Luokka:Seulonnan keskeiset artikkelit
Wilhelmplatz

Wilhelmplatz oli aukio Berliinin keskustassa Wilhelmstrassen itäpuolella, Vossstrassen päässä. Aukiota vastapäätä Wilhelmstrassen toisella puolella sijaitsi entiseen Radziwiłłin palatsiin perustettu vanha valtakunnankanslia, ja aukion ympärillä oli muitakin ministeriöitä ja merkittäviä rakennuksia. Aukion pohjoisreunalla oli Johanniittain ritarikunnan käyttöön alkujaan rakennettu Ordenspalais, joka toimi vuodesta 1829 alkaen yhtenä Hohenzollernien residensseistä. Natsi-Saksan aikana rakennuksessa toimi Joseph Goebbelsin johtama propagandaministeriö. Wilhelmplatzia ympäröineet rakennukset tuhoutuivat pääosin toisessa maailmansodassa. Wilhelmplatz luotiin aikanaan paraatiaukioksi. Se sai nimensä vuonna 1749 Preussin kuningas Fredrik Vilhelm I:n mukaan. Hänen määräyksestään aukiolle pystytettiin neljän preussilaisen sotapäällikön, sotamarsalkka Schwerinin, kenraaliluutnantti Winterfeldtin, ratsuväenkenraali Seydlitzin ja sotamarsalkka Keithin patsaat.Wilhelmplatz Lexikon von A-Z zur Berlingeschichte und Gegenwart. Viitattu 10.8.2014. Niiden seuraksi lisättiin 1820-luvulla kenraali Zietenin ja herttua Leopold I:n patsaat. Alkuperäiset marmoripatsaat korvattiin vuonna 1857 pronssikopioilla. Itä-Saksan viranomaiset uudelleennimesivät aukion vuonna 1950 Thälmannplatziksi kommunistipoliitikko Ernst Thälmannin mukaan. Paikalle rakennettiin 1980-luvulla asuintaloja, joten nykyään paikalla ei ole enää aukiota lainkaan. Wilhelmplatzilla sijainneet preussilaisten kenraalien patsaat on 2000-luvulla pystytetty uudelleen viereisen Mohrenstrassen keskikäytävälle. ==Lähteet== ==Aiheesta muualla== Luokka:Berliinin aukiot